section_heading: Kritike
paragraph_text: Prva sezona serije dobila je pozitivne ocjene filmske struke. Kritičarka New York Posta, Linda Stasi, hvalila je seriju, a pogotovo glumačke izvedbe Cranstona i Paula uz napomenu: "Zadivljujuće je koliko su Cranston i Paul dobri. Voljela bih reći da su pronašli savršenu kemiju, ali sram me je svesti kritiku na tako površnu ocjenu." Robert Bianco iz USA Today također je hvalio Cranstona i Paula uz objašnjenje: "U seriji je prisutan humor, pogotovo u Waltovim nastojanjima da sve objasni školskom logikom, dok je Paul fascinantan u ulozi poluidiota. Ali čak su i njihove zajedničke scene pune napetosti, pogotovo u onim trenucima kada otkrivaju da je ubiti nekoga - čak i u samoobrani - mračan i prljav posao".